Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 823/87 για τη θέσπιση ειδικών διατάξεων σχετικά με τους οίνους ποιότητας που παράγονται εντός καθορισμένων περιοχών (98/C 108/19) COM(1998) 86 τελικό - 98/0053(CNS)

(Υποβλήθηκε από την Επιτροπή στις 20 Φεβρουαρίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 823/87 του Συμβουλίου (1) έχει θεσπίσει ειδικές διατάξεις σχετικά με τους οίνους ποιότητας που παράγονται εντός καθορισμένων περιοχών 7 ότι η εμφιάλωση στην καθορισμένη περιοχή παραγωγής ορισμένων vqprd είναι μεταξύ των μέτρων που έχουν ληφθεί από τις γεωργικές περιοχές οι οποίες προσπάθησαν να διασφαλίσουν και να αυξήσουν την ποιότητα των προϊόντων τους 7 ότι οι οινολογικές γνώσεις και η τεχνογνωσία που απαιτούνται για την διατήρηση των χαρακτηριστικών των οίνων αυτών και της τυπικότητάς τους είναι κανονικά περισσότερο διαδεδομένα στις περιοχές παραγωγής των οίνων αυτών 7

ότι οι χύμα μεταφορές των v.q.p.r.d. είναι δυνατόν να επηρεάσουν τα διακριτικά χαρακτηριστικά του οίνου 7 ότι ο κίνδυνος επικινδύνων χειρισμών και μάλιστα παρατύπων που μπορούν να επηρεάσουν τα χαρακτηριστικά του οίνου είναι αυξημένος σε περίπτωση παρεμβάσεως αυξημένου αριθμού επιχειρηματιών 7 ότι πρέπει συνεπώς να προβλεφθεί να είναι δυνατόν να επιβληθούν ορισμένοι περιορισμοί 7

ότι η συγκέντρωση του συνόλου των εργασιών όσον αφορά το προϊόν σε μία περιορισμένη περιοχή απλοποιεί τον έλεγχο επί της αυθεντικότητας και της τυπικότητας των οίνων και διευκολύνει την εκπόνηση και την πραγματοποίηση δράσεων αξιολογήσεως της φήμης του εν λόγω vqprd 7

ότι από το σύνολο των στοιχείων αυτών δικαιολογείται να προβλεφθεί ως δυνατή στην κοινοτική νομοθεσία η υποχρεωτική εμφιάλωση στην περιοχή παραγωγής 7 ότι οι επιπτώσεις ενός τέτοιου μέτρου επί του συνόλου του τομέα επιβάλλουν, με τη σειρά τους, να απαιτηθούν ορισμένοι αντικειμενικοί όροι, ιδίως η αιτιολόγηση από τεχνικής απόψεως του μέτρου και η ύπαρξη συλλογικής θελήσεως των θιγομένων παραγωγών 7

ότι είναι αναγκαίο να ληφθούν μεταβατικά μέτρα για να μη διακοπούν απότομα τα διακοινοτικά ρεύματα ανταλλαγών των vqprd τα οποία έχουν καθιερωθεί,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στον κανονισμό (ΕΟΚ) αριθ. 823/87, προστίθεται το ακόλουθο άρθρο 6α:

«Άρθρο 6α

1. Τα κράτη μέλη, για τους vqprd που καθορίζονται στο άρθρο 1 παράγραφος 2, δύνανται να καταστήσουν υποχρεωτική την εμφιάλωση εντός της καθορισμένης περιοχής παραγωγής, όταν βεβαιώνουν τον αιτιολογημένο χαρακτήρα του μέτρου, δηλαδή ότι η εμφιάλωση για μία ή περισσότερες των κατηγοριών που αφορούν το vqprd στην περιοχή παραγωγής προσδίδει στον οίνο που κατάγεται από την περιοχή αυτή ιδιαίτερα χαρακτηριστικά, φύσεως τέτοιας ώστε να τον εξατομικεύουν, ή εάν η εμφιάλωση στην περιοχή παραγωγής αποτελεί σημαντικό στοιχείο για τη διατήρηση των ειδικών χαρακτηριστικών τα οποία έχει αποκτήσει αυτός ο vqprd.

Επί πλέον τα κράτη μέλη μπορούν να προσφύγουν στη δυνατότητα που αναφέρεται στο πρώτο εδάφιο μόνον εάν:

- στην περίπτωση κατά την οποία υπάρχει διεπαγγελματική οργάνωση αναγνωρισμένη από τις εθνικές αρχές, η οποία αποφασίζει σύμφωνα με δικούς της τρόπους λειτουργίας για την υποχρεωτική εμφιάλωση του εν λόγω vqprd, στην καθορισμένη περιοχή παραγωγής,

- δεν υφίσταται αναγνωρισμένη διεπαγγελματική οργάνωση, εάν 90 % τουλάχιστον των παραγωγών σταφυλιών οι οποίοι δικαιούνται της χρησιμοποιήσεως του ονόματος της συγκεκριμένης καθορισμένης περιοχής και οι οποίοι αντιπροσωπεύουν τουλάχιστον 80 % της παραγωγής του εν λόγω vqprd, επιλέγουν την εμφιάλωση αυτού του vqprd στην καθορισμένη περιοχή παραγωγής.

2. Όταν τα κράτη μέλη καθιστούν υποχρεωτική την εμφιάλωση εντός της καθορισμένης περιοχής παραγωγής για μία ή περισσότερες κατηγορίες των εν λόγω vqprd, πρέπει να επιτρέπουν να γίνεται η εμφιάλωση των εν λόγω vqprd, κατά τη διάρκεια μεταβατικής περιόδου πέντε ετών, εκτός της εν λόγω καθορισμένης περιοχής για τους επιχειρηματίες που είχαν εμφιαλώσει τους εν λόγω vqprd εκτός της καθορισμένης περιοχής παραγωγής πριν από τρία χρόνια πριν από την έναρξη ισχύος του κανονισμού αυτού. Αυτή η μεταβατική περίοδος αρχίζει από την εκτέλεση της υποχρεώσεως της εμφιαλώσεως στην περιοχή παραγωγής. Για τους vqprd αυτούς που έχουν εμφιαλωθεί εκτός της καθορισμένης περιοχής, τα κράτη μέλη δύνανται να προβλέψουν εσωτερικά μέτρα ελέγχου συμπληρωματικού χαρακτήρα.

3. Τα κράτη μέλη διαβιβάζουν έγκαιρα στην Επιτροπή λεπτομερή φάκελο όσον αφορά τους όρους που αναφέρονται στις παραγράφους 1 και 2. Η υποχρέωση εμφιαλώσεως στην περιοχή παραγωγής μπορεί να εκτελεστεί μόνο αφού η Επιτροπή διαπιστώσει ότι έχουν πληρωθεί οι προαναφερθέντες όροι.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 84 της 27.3.1987, σ. 59.